Zelenski se va întâlni luni, la Madrid, cu premierul Pedro Sanchez și cu regele Felipe al VI-lea al Spaniei
Preşedintele ucrainean Volodimir Zelenski se va întâlni, luni, la Madrid, cu premierul spaniol Pedro Sanchez, a anunţat guvernul Spaniei, potrivit Reuters, transmite News.ro.
Cei doi lideri vor susţine o conferinţă de presă după întâlnire, la ora locală 12.00, la Madrid, a precizat guvernul spaniol.
Zelenski se va întâlni cu regele Felipe al VI-lea al Spaniei după întrevederea cu Sanchez, a precizat Casa Regală.
La 15 mai, Zelenski şi-a amânat toate vizitele externe, inclusiv o călătorie în Spania care fusese programată pentru 17 mai, pe fondul ofensivei Rusiei în nordul regiunii Harkov.
Zelenski ar fi urmat să semneze un acord bilateral de cooperare în domeniul securităţii cu Sanchez, în urma unei declaraţii comune a NATO de anul trecut, şi să viziteze Portugalia.
Alături de alte ţări din Uniunea Europeană, Spania s-a angajat să acorde Ucrainei ajutor financiar şi militar după invazia Rusiei din februarie 2022.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank